Publication: Magyar Közlöny
Issue: MK-2002-156 (Year: 2002, Number: 156)
Era: 1990-2004
Section: sem a helyi önkormányzatokról szóló 1990. évi LXV. törvény (a továbbiakban: Ötv.), sem a területszervezési eljárásról szóló 1999.évi XLI. törvény (a továbbiakban: Tersz.
Paragraph Index: 684

3. A másik indítvány benyújtói a lakott területrészek átadására, átvételére, cseréjére vonatkozó garanciális rendelkezések hiányára hivatkozással kérik a mulasztásban megnyilvánuló alkotmányellenesség megállapítását. Az Ötv. 56. § (1)—(2) bekezdése alapján a területrészek átadása, átvétele, cseréje — a területrész választópolgárainak népszavazáson kinyilvánított támogatását, illetõleg kezdeményezését követõen — az érintett képviselõ-testületek megállapodásának tárgya. A Tersz. tv. 18. §-a szerint a képviselõ-testületek a megállapodást a népszavazástól számított 6 hónapon belül kötelesek megkötni. Megállapodás hiányában a vagyoni vitában, illetõleg az új közigazgatási határvonalról a megyei bíróság dönt. Az indítványozók szerint sem az Ötv., sem a Tersz. tv. nem tartalmaz rendelkezést arra nézve, hogy milyen anyagi jogi szabályok alapján történjék az önkormányzati vagyon megosztása, illetõleg a közigazgatási határvonal megállapítása. A közigazgatási határvonal megállapítására, valamint a vagyonmegosztásra vonatkozó közjogi szabályok hiánya, abban az esetben, ha az érintett településrészen élõ választópolgárok kezdeményezése alapján — a képviselõtestület egyetértésének hiányában — kerül sor a településrész átadására, jelentõsen megnehezíti a képviselõ-testületek közötti megállapodás létrejöttét és teljes diszkrecionális jogkört biztosít a döntést hozó bíróság számára. A szabályozás hiánya sérti az Alkotmány 2. § (1) bekezdésében szabályozott jogállamiságból folyó jogbiztonság követelményét és lehetõséget teremt arra, hogy az önkormányzatok tulajdonhoz való joga, a helyi önkormányzatok Alkotmányban biztosított autonómiája sérüljön. Az indítványozók rámutatnak arra is, hogy a községek, városok közigazgatási határainak megváltoztatása nem- 2002/156. szám csak az önkormányzati, hanem adott esetben az állami szervek mûködési területét is érintõ döntést jelent. Mindezek alapján az indítványozók álláspontja szerint a lakott területrész átadása, átvétele, cseréje népszavazással történõ kezdeményezése esetén a garanciális rendelkezések hiánya az állami területi beosztás stabilitását veszélyeztetheti, az „alkotmányos joggal való visszaélés” lehetõségét hordja magában. II. Az Alkotmánybíróság a határozatát az alábbi jogszabályok figyelembevételével hozta meg. Az Alkotmánynak az indítványozók által hivatkozott rendelkezései:

Source: https://magyarkozlony.hu/hivatalos-lapok/672be08e7321c3307bad487fea4562f17a5da827/dokumentumok/a0915261e2a4d976b3bd90f9a125f91254ebb618/letoltes